อัณทะมีอาการบวมเเดงเเละปวดด้วยทำไงดีคับรักษายังไงถึงจะหายคับ😢
สวัสดีค่ะ อาการบวมแดงและปวดที่อัณฑะ อาจเกิดจาก1. อัณฑะอักเสบ ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวดเจ็บอัณฑะ อัณฑะบวมแดง เจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น2. ไส้เลื่อนบริเวณขาหนีบ อาการคือจะคลำพบก้อนที่อัณฑะ และโดยปกติหากเป็นไส้เลื่อนธรรมดา จะไม่เกิดอาการเจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้มีอาการเป็นก้อนบวมและปวดอย่างต่อเนื่องได้3. อัณฑะบิดตัว แต่อาการเกิดขึ้นแบบเฉียบพลันภายในไม่กี่ชั่วโมง และจะมีอาการปวดอัณฑะอย่างรุนแรง บางรายอาจมีอาการปวดท้องน้อย หรือคลื่นไส้อาเจียนร่วมด้วยนอกจากนี้ อาการปวดอัณฑะ ยังอาจเกิดได้จาก โรคพังผืดอักเสบมีเนื้อตายบริเวณฝีเย็บ (necrotizing fasciitis of perineum) ไขมันของถุงอัณฑะมีเนื้อตายเฉพาะส่วน (necrosis of scrotal fat) เป็นต้นหากยังคงมีอาการบวมแดงที่อัณฑะ และปวดอัณฑะอย่างต่อเนื่อง ก็ควรรียไปพบแพทย์เพื่อตรวจหาสาเหตุและรักษาค่ะ